
Par nekustamā īpašuma Barkavas iela 18, Varakļāni, Madonas novads, nostiprināšanu zemesgrāmatā un nodošanu atsavināšanai, rīkojot izsoli

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/26/979)  par zemes vienības Barkavas iela 18, Varakļānos, Madonas novadā  atsavināšanu.
Zemes vienība Barkavas iela 18, Varakļānos, Madonas novadā, ar kadastra apzīmējumu 7017 001 0398 866 m2 platībā ir  pašvaldībai piekritīgā zeme,  pamatojoties uz Varakļānu novada pašvaldības 26.11.2009. lēmumu Nr. 20., 2.3. p. (protokols Nr. 11).
            Īpašuma tiesības zemesgrāmatā uz pašvaldības vārda nav nostiprinātas.
Nekustamais īpašums Barkavas iela 18, Varakļāni, Madonas novads nav nepieciešams pašvaldībai tās funkciju nodrošināšanai.
     Madonas novada pašvaldība ir Varakļānu novada pašvaldības saistību un tiesību pārņēmēja. To nosaka Administratīvo teritoriju un apdzīvoto vietu likuma Pārejas noteikumu 337. punkts, kas nosaka, ka novada pašvaldība ir attiecīgajā novadā iekļauto vietējo pašvaldību institūciju, finanšu, mantas, tiesību un saistību pārņēmēja.
Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.
Saskaņā ar “Pašvaldību likuma” 10. panta (1) daļu Dome ir tiesīga izlemt ikvienu pašvaldības kompetences jautājumu; saskaņā ar Publiskas personas mantas atsavināšanas likuma 3. panta otro daļu “Publiskas personas mantas atsavināšanas pamatveids ir mantas pārdošana izsolē”, 4. panta pirmo daļu [..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5. panta pirmo daļu Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija;  ņemot vērā 15.07.2026. Attīstības komitejas atzinumu, noklausoties sniegto informāciju, atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Nodot atsavināšanai  nekustamo īpašumu Barkavas iela 18, Varakļāni, Madonas novads, ar kadastra apzīmējumu 7017 001 0398  866 m2 platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu Barkavas iela 18, Varakļāni, Madonas novads, zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu par nekustamā īpašuma atsavināšanu skatīšanai kārtējā attīstības komitejas sēdē.

